
Gobierno di Aruba 


Contesta pa Parlamentario Marlon Sneek: 


GOBIERNO DI ARUBA A INVESTIGA ARUBA 
AIRLINES CORECTAMENTE 





Relaciona cu acusacionnan contra Aruba Airlines den e 
programa di Nieuwsuur dia 7 di januari 2020, Parlamentario 
Marlon Sneek di AVP a haci preguntanan na Prome Minister 
Evelyn Wever-Croes. Parlamentario Sneek tawata kier sa e 
opinion di Gobierno di Aruba riba e acusacionnan aki contra 
Aruba Airlines y contra Gobierno di Aruba. Gobierno a contesta 
señor Sneek cu Gobierno ta tuma e acusacionnan aki hopi na 
serio. 


Aunke cu Aruba Airlines di su banda a nenga categoricamente 
cu e acusacionnan aki ta berdad, Gobierno di Aruba toch a 
haci un investigacion mustrando e compania Aruba Airlines 
riba e importancia pa respeta e derechonan humano. 


Riba e supuesto acusacionnan contra Gobierno di Aruba, 
Gobierno a contesta señor Sneek cu den e programa di 
television Hulandes no tawata tin acusacionnan den direccion 
di Gobierno. 


Parlamentario Sneek a puntra tambe pa haya un splicacion di 
e Corporate Structure di Aruba Airlines, dus con e compania ta 
hinca den otro. Gobierno a informa señor Sneek cu e compania 
aereo mester cumpli cuexigencianan di “Substantial Ownership" 
y “Effective Control”. Aruba Airlines tur momento mester por 
comproba cu mas di 70 % di e shares y e desicionnan cu ta 


wordo tuma, realmente ta den man di ciudadanonan di pais 
Aruba of companianan incorpora na Aruba. E oficina principal 
y operacionnan di e compania mester ta na Aruba. Den esaki, 
Gobierno di Aruba a indica cu Aruba Airlines ta cumpli cu e 
exigencianan aki den nos leynan. Pa demas informacion, a 
referi Parlmentario Sneek na Camara di Comerio di Aruba. 


Riba e pregunta di e Parlamentario si a haci excepcion riba 
ciere di frontera y a base di kico a haci e excepcion, Gobierno 
a contesta cu a base di e decreto di 10 di mei di 2019, den 
cua e prome ciere di e frontera a wordo anuncia cu despues 
a wordo cambia pa esun di 22 di mei 2019, a wordo prolonga 
un paar di biaha mas. Na e momento aki, e ciere di frontera ta 
valido te cu 10 di maart 2020. 


E prohibicion di e transporte aereo entre Aruba y Venezuela ta 
existi keto bay pero cu cierto excepcionnan entre otro pa trece 
Arubanonan bek pa Aruba y hiba Venezolanonan cu ta pega na 
Aruba bek nan pais tanto boluntariamente of via deportacion. 
Esaki a wordo poni den e decreto di 22 di mei 2019 como 
number 1. Y a base di e decreto aki, e excepcionnan por wordo 
duna solamente door di e Director di Directie Luchtvaart. Ya 
caba el a ricibi 60 peticion cu ta basa riba e excepcionnan 
menciona den e decreto y tur a wordo honra desde e decreto 
di 22 di mei 2019. 

LEXO 


Manpower Services 





FLEXO Manpower Services is een uitzendbureau dat gespecialiseerd is in werving en selectie van functies 
voor onbepaalde tijd alsmede voor functies op uitzendbasis. Het kantoor te Aruba is momenteel voor 
opdrachtgever, het Land Aruba, ten behoeve van het "Bureau Integriteit Aruba (BIA)" op zoek naar 
kandidaten voor de volgende functie: 


HOOFD VAN DIENST 


Context en Omgeving 

Geïnteresseerden kunnen solliciteren voor de functie van “Hoofd van dienst Bureau Integriteit Aruba". Het 
BIA heeft als doelstelling: het bevorderen en borgen van de integriteit van overheidsorganisaties, bestuurders 
en aldaar werkzame personen. Het Hoofd van dienst is belast met de leiding en het beheer van het bureau en 
legt daarover verantwoording af aan de minister van Algemene Zaken, Integriteit, Overheidszorg, Innovatie en 
Energie. 


Resultaatgebieden o.a. 

Het hoofd BIA realiseert het integrale en doelmatige management van de organisatie о.а. door: 

• te adviseren over de ontwikkeling en implementatie van het te voeren c.q. gevoerde integriteitsbeleid; 

* te adviseren over in te nemen standpunten met betrekking tot strategische beleidsbeslissingen die de 
organisatie betreffen, dan wel raakvlak hebben met het beleidsterrein van de organisatie; 

e zorg te dragen voor samenwerkingsrelaties met de andere (overheids)diensten, en overige (externe) relaties. 

* te signaleren en onderzoeken van relevante ontwikkelingen die de organisatie beïnvloeden; 

+ te toetsen, evalueren en bijstellen van het feitelijk gevoerde beleid in relatie tot geformuleerde 
doelstellingen, inclusief de effectiviteit van maatregelen, regelgeving en instrumenten; 

+ het vertalen van de strategische kaders van de organisatie іп een meer-jaren/jaarplan en begroting voor de 
organisatie en het periodiek verantwoording afleggen met betrekking tot de gerealiseerde resultaten; 

• te vertegenwoordigen of ondersteunen bij het plegen van overleg, bemiddelen en onderhandelen in lokale 
overlegkaders en/of multidisciplinaire samenwerkingsverbanden; 

* leiding te geven aan de organisatie en diens medewerkers 


Competenties, Opleiding en Ervaring 

Competenties op functieniveau waaronder: 

* brede kennis en inzicht in het gehele werk- en aandachtsgebied van de organisatie, de samenhang met de 
externe omgeving en de politiek-bestuurlijke of maatschappelijke gevoeligheden daarin; 

• vaardigheid in het plannen, organiseren en leidinggeven, in het ontwikkelen, uitdragen en verdedigen van 
beleid of van nieuwe ideeën en concepten; 


Van de kandidaat wordt verwacht dat zij voldoet aan o.a. de volgende kerncompetenties, nl. integer, 
klantgericht, vakkundig, professioneel en resultaatgericht. 


Opleidingseisen en Ervaring 

* WO opleiding in (voor de organisatie en het werkveld) relevante richting bij voorkeur een bestuurlijke of 
juridische opleiding; 

e minstens 5 jaar relevante werkervaring; 

* leidinggevende capaciteiten (nader te toetsen door een assessment). 


Bijzonderheden 

De kandidaat dient te voldoen aan voor ambtenaren geldende benoemingseisen, waaronder: 
• Veiligheidsonderzoek; 

+ Geneeskundig onderzoek. 





Sollicitaties / informatie 
Sollicitaties kunnen uiterlijk 14 dagen na plaatsing van de advertentie ingediend worden bij Marlyn Maduro, 


Managing Diretor, email: marlynmaduro@flexomanpowerservices.com. 

ARUBA 


MINISTER XIOMARA Ruiz-MADURO 


MINISTER di Finansa, Asuntonan Economico 


MINISTER DI CULTURA A DUNA UN 
RECONOCIMENTO NA SR. ROBERT 
JEAND'OR PA SU DIGNO REPRESENTACION 
Y ACOHIDA DI SU TALENTO RIBA TARIMA 
LOCAL Y INTERNACIONAL 


Recientemente Minister di Cultura a duna un reconocimento 
na sr. Robert Jeand'or pa su aporte grandi na cultura di Aruba 
y pa su digno representacion y acohida di su talento y musica 
den exterior riba tarima local y internacional. 








Robert a lanta na Madiki den un cas y famia di musico. Ya for di 
chikito na edad di 5 aña e tabata scucha radio y tabata bati su 
man riba ritmo di e canticanan. Su tata a descubri su interes pa 
musica y a siñe toca cuarta y despues guitara. Robert a haya 
les di canto di Rufo Odor, les di conocemento musical cerca 
Eddy Bennet y ela bay les di musica na Academia Musical di 
Aruba. 


Su trayectoria musical a inicia ora cu ela bay cuminsa toca den 
e grupo di Aguinaldo Blancas Palomitas. Robert a toca den 
varios programa na TeleAruba, na varios restaurant y tambe 
hotel. Den afianan 70 Robert a cuminsa toca cu e agrupacion 
musical Los Juveniles hunto cu Vincente Kelly y cu e banda aki 
Robert a cuminsa bira famoso. Cu Los Juveniles Robert a sali 
tres biaha consecutivamente Rey di Tumba na Aruba, e prome 
tripel corona den historia di tumba na Aruba. Na total Robert a 
sali cinco biaha Rey di Tumba. 


Robert a toca cu varios agrupacion musiconan di fama mundial 
manera Los hijos del Rey na Sto. Domingo cu e tempo ey nan 
tabata e banda mas gusta na Sto. Domingo. Cu Los Hijos del 
Rey, Robert a biaha y duna presentacion na diferente pais, ela 
presenta entre otro na New York den Madison Square Garden 
como 6 biaha y cu Johny Ventura 8 biaha y 5 biaha ela canta 
dilanti di 24 mil hende. 

Continuacion Pagina 9 


Ela biaha tambe na Europa cu Los Hijos del Rey. E temporada 
aki tambe ela cuminsa graba como musico den studio di 
grabacion y ela graba alrededor di 1000 produccion, entrenan 
LP, cassette, CD y tambe jingle comercial. Robert tabata biaha 
bay bin entre Aruba y Sto. Domingo pa despues e establece 
su mes na Sto. Domingo pa un temporada. Ela toca na Sto. 
Domingo, na Puerto Rico, New York, Hollywood y na Miami. 
Na Colombia ela toca na Barranquilla, Bogota y Medellin. 
Ela participa tambe na Festival di Vifia del Mar na Chile y e 
banda a gana Antorcha de Plata. Robert a сотрайа tambe e 
cantante Cubano popular Celia Cruz mas cu 10 biaha como 
bahista y como corista. Tambe ela compafia Johny Pacheco 
como corista. Robert a graba 4 produccion di CD cu e artista 
internacional Juan Luis Guerra y tambe a fungi como corista, 
bajista y tocado di maraca. Na fin di afianan 80 ela regresa 
Aruba y a pone un fin na su carera musical internacional. Ora 
ela regresa Aruba despues di a forma parti di e agrupacion 
La Nueva Fuerza ela lanta su mesun banda 'Robert y su Solo 
Banda Show 'na afia 1992. Robert y su Solo banda Show 
tambe ta acompafia e grupo di carnaval Los laga bay. Un 
grupo conoci pa su tremendo ambiente y a crece den parada 
di carnaval. 















































Robert ta cantante, areglista, compositor, bajista, y guitarista. 
E ta lider di banda y ingeniero di musica, su pasion ta musica, е 
kier pa e musica zona bon. Musica puro sin nada computerisa. 
Locual ta sobresali den Robert na esnan cu a traha cune ta e 
disiplina y respet cu e tin. Tur cos ta bay na ora y organisa. 





Ela ricibi tambe varios premio tanto local como internacional. 
Robert ta casa cu Vivian Geerman y nan tin un yiu homber 
Robert Reinier cu tambe ta un musico, e ta un timbalero. 
Robert tin un otro yiu muhe Anoushka Jeand'or cu a sali e 
prome Reina di Tumba den historia di Tumba di Aruba. 


Na nomber di Gobierno, Minister Maduro a gradici Robert 
pa tur e afianan cu ela dedica na musica, pa deleita y tambe 
pa exporta musica rond mondo y alabes promove nos Pais 
Aruba, pa e dedicacion tanto profesional como boluntario, pa 
e contribucion na cultura di musica y pa e forma energetico di 
trece informacion y especialmente pa yuda nos hobennan. E 
mandatario a desea Robert tur clase di exito y ta spera di por 
sigui disfruta di su proyectonan musical. 

MINISTER MADURO A HACI APERTURA DI 
TAYER DI WTO RIBA DESTAHO PUBLICO 


Dialuna mainta Minister Maduro di Finansa, Asunto Economico 
y Cultura a haci apertura di e tayer di "Government Procurement" 
cu ‘World Trade Organization' (WTO) hunto cu ‘European 
Bank of Reconstruction and Development' (EBRD) acesora pa 
Prof. Steven Schooner di George Washington University Law 
School, ta facilita pa tur esnan cu ta trata cu destaho publico. 



































E meta di e tayer ta pa familiarisa e participantenan cu e 
reglanan di destaho di e ‘WTO Agreement on Government 
Procurement (GPA) y hunto cu esaki e rekisitonan di suma y 
estadistica rekeri. Durante e tayer tambe lo trata e reglanan 
ora ta haci destaho electronico. Е ultimo aki ta importante ya cu 
recientemente Aruba a haci cambionan den e Ley di Destaho 
pa asina haci destaho publico via electronico posibel. 





Cu e cambionan haci y e training necesario, Aruba lo cumpli 
cu e reglanan internacional riba tereno di destaho publico, lo 
conoce un proceso di destaho mas transparente y mas eficiente 
por medio di destaho electronico cu lo yuda sirbi e comunidad 
Arubano na un mihor forma. 





Minister Maduro ta gradici e ehecutivonan WTO, EBRD y Prof 
Schooner pa nan apoyo y guia y ta duna danki na Departamento 
Economico pa nan esfuerso continuo pa organisa tayernan 
importante na bienestar di comercio na nos Pais. 

MINISTER MADURO: 
GOBIERNO TA TRAHANDO PA HACI E DEBE 
PAGABEL PA PUEBLO 


T 








Durante e conferencia semanal di Gobierno, Minister di 
Finansa a duna un bista di e situacion financiero di Pais Aruba 
pa asina tur hende por comprende e situacion financiero di nos 
Pais Aruba. 


Creando espacio financiero pa inversion den e hende 

E mandatario a subraya cu ta conoci durante e gobernacion 
pasa Aruba su debe a wordo redobla y hunto cu esaki e 
proyectonan PPP, manera Green Corridor, Hospital y Watty 
Vos Boulevard, ta pone un peso grandi riba e finansa di Pais 
Aruba y e cartera di cada cuidadano di nos Pais. E debe y 
e obligacionnan financiero di e proyectonan PPP no ta 
disparce cu solamente un cambio di Minister di Finansa y 
Gobierno of Parlamento. E debe y gasto di PPP tey pa nos 
tur paga cu orguyo manera e ex Premier di Aruba a bisa den 
Parlamento di Aruba. Locual Gabinete Wever-Croes por medio 
di Minister di Finansa ta trahando riba dje ta pa haci e debe y 
e obligacionnan financiero aki pagabel pa Pueblo sin perde foi 
bista e inversionnan necesario den e hende. 


Stabilisa e situacion 
Ta bon pa recorda cu na momento cu e Gabinete nobo a asumi 
e responsabilidad di gobernacion, Minister di Finansa a wordo 





confronta си ип situacion na unda cu SVB, AZV, APFAy comercio 
no tabata ricibi e fondo y pagonan necesario di Gobierno. E 
presupuesto pa aña 2017 tabata conta cu un deficit extra di 
130 miyon cu mester a wordo atendi cu urgencia ya cu esaki 
lo a trece Aruba den problema cu e supervicion financiero y cu 
credibilidad financiero di nos Pais cerca compania di rating y 
inversionista cu ta yuda financia gobernacion di nos Pais. Pero 
Gabinete Wever-Croes a traha diligentemente pa stabilisa e 
situacion. Gobierno a duna cara y atende cu ratingbureaus 
cu ta evalua Aruba su credibildad financiero presentando un 
Memorando Financiero Economico pa mustra e caminda cu 
Gobierno lo cana pa recobra e credibilidad financiero di Aruba. 
A base di e memorandum aki Gobierno a sera un Protocol cu 
Hulanda pa asina traha riba e confiansa cu Reino mester tin 
den Aruba su capacidad pa resolve nos mesun problemanan 
financiero. Consecuentemente a cuminsa haci cambio por 
medio di un reforma fiscal buscando un balansa pa yega na 
e fondonan necesario basa riba un sistema fiscal cu ta mas 
simpel y husto pa e cuidadano di Pais Aruba. Na e mesun 
momento Gabinete Wever-Croes a atende cu e gastonan di 
gobernacion, specialmente cu e gastonan di personal y cu e 
gastonan di interes relata na e debe. Den tur esaki ta creando 
espacio financiero pa keda inverti y tene e hende central. 


Si laga bay, e situacion por bira pio 

Tur hende por traha debe y crea problema financiero pa Pais y 
despues cana bay y spera cu no tin consecuencia y cu Pueblo 
no lo sinti efecto di e actonan aki. E mandatario a enfatisa cu 
e realidad ta diferente y si no tabata tin cambio di gobernacion 
y direccion na nos Pais, awe cosnan por bira pio. Asina cu 
bo debe crece grandemente esaki ta stroba economia di un 
Pais y hunto cune e economia familiar. No tin un 'easy way 
out' den e situacion cu Aruba ta. Keda sin haci nada, no ta un 
opcion ya cu esey lo haci e situacion pio. Minister di Finansa 
a duna como ehempel e investigacion di Controlaria General 
riba e proyectonan PPP cu ta saca na cla e risico financiero 
cu si Aruba perde credibilidad financiero cu un caida di rating, 
e suma di inversion di e proyecto di Watty Vos Boulevard, un 
suma di mas di 400 miyon, lo mester wordo paga di forma mas 
acelera. Un scenario funesto cu lo trece Aruba den problema 
financiero ainda mas grandi. Pesey pa evita un situacion pio, 
Gabinete Wever-Croes ta tumando e pasonan necesario pa 
hacie debe di Pais Aruba pagabel pa e cuidadano, manteniendo 
y creando espacio pa inversionnan necesario pa e hende y 
nos Pais Aruba. 


MINISTER GLENBERT F. CROES 


MINISTER di Asunto Social y Labor 


ENTREGA DI REGISTRO DI PERSONAL 


2019 - 





Y, 











а & Сені 


Е Ordenansa Laboral 2013 (Arbeidsverordening 2013) (АВ 
2013 no. 14) ta vigente desde 1 di april 2013. A base di 
articulo 30, di prome inciso, di e Ordenansa Laboral 2013 un 
dunado di trabou ta obliga pa entrega e Registro di Personal 
(Personeelsregister) na Director di Departamento di Labor & 
Investigacion (DAO). Den e Decreto Nacional Registronan 
di Ordenansa Laboral 2013 ta regla e modelo di e Registro 
di Personal. E Registro di Personal ta consisti di tres parti, 
Modelo 1A, e personal actual manera registra na december 
2019; Modelo 1B, e necesidad pa personal pa 2020 y Modelo 
1C, e necesidad di personal pa cada proyecto specifico den 
2020. 





Departamento di Labor y Investigacion ta informa pa medio di 
e comunicado di prensa aki cu e periodo di entréga di Registro 
di Personal 2019-2020 pa tur empresa na Aruba lo ta di 15 
februari 2020 te cu 30 april 2020. 


Cambio den forma di e Registro di Personal 2019-2020 


E айа aki e unico forma cu por entrega e Registro di Personal 
ta den e forma digital. Desde 7 februari 2020 por download 
e formulario digital, Registro di Personal 2019-2020, cu ta 
consisti di 3 pagina for di website www.daoaruba.com of www. 
gobierno.aw of por haci un peticion via e-mail na aanvraagpr@ 
gmail.com y DAO lo mail bo e formulario digital. 


Unda y con por entrega e formulario di Registro di Personal 
2019-2020 


DAO ta haci un peticion pa hinca e datonan den e formulario 
digital, segun e modelo stipula pa ley, y manda nos esaki na 
e-mailadres arbeidsmarktaruba@gmail.com. 

2020 


Den caso cu bo compania tin un of mas sucursal/ filiaal , DAO 
ta haci un peticion pa yena e Registro di Personal no solamente 
pa e oficina principal (hoofdvestiging) (p.e. kvk-nummer 
5555.0) pero tambe pa cada sucursal/ filiaal (p.e. kvk-nummer 
5555.1, 5555.2 etc.). Ta pidi tambe pa indica cua trahadonan 
ta rouleer door di pone un strea (*) den kolom patras di e kolom 
“No.” ariba e formulario digital. 

DAO ta informa cu ta obligatorio pa yena tur 3 modelo. Den 
caso cu no tin necesidad pa personal of necesidad pa personal 
pa cada proyecto specifico pa 2020, ta yena nihil ariba modelo 
1B y modelo 1C. 


DAO lo manda'bo via e-mail un comprobante cu a ricibi bo 
formulario di Registro di Personal 2019-2020. Tene cuenta 
cu e comprobante di entréga no ta implica aprobacion di e 
Registro di Personal 2019- 2020. DAO lo duna durante айа 
2020 aprobacion of desaprobacion di e Registro di Personal 
2019-2020. 


Tene na cuenta cu entréga di e Registro di Personal 2019- 
2020 ta obligatorio den e periodo di 
15 februari 2020 te cu 30 april 2020. 


Companíanan cu no ta cumpli cu entréga di e Registro di 
Personal den e periodo menciona como tambe esnan cu no a 
entrega esaki e afia anterior ta den incumplimento cu articulo 
30 di e Ordenansa Laboral 2013. DAO lo bay over pa tuma 
accion contra esakinan después di e fecha di 30 april 2020. E 
compania lo ricibi un sancion administrativo di Afl. 5.000,- pa 
no cumpli cu e obligacion di entréga di e Registro di Personal. 
Tene bon na cuenta cu den caso cu un Registro di Personal no 
ta corectamente yena y DAO a comunica esaki na e companía 
pero e companía no a adapta e Registro di Personal, den e caso 
aki tambe ta considera cu e companía ta den incumplimento. 
Pa companíanan cu ta haci uzo di un intermediario (p.e. 
accountings- of adviesbureau) DAO kier recorda cu 
cumplimento di nos leynan laboral ta un obligacion di e dunado 
di trabou y no di e intermediario. 


Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via email 
louisetty.croes@aruba.gov.aw of cu un funcionario di Bureau 
Arbeidsmarktonderzoek na 523-7720. 

FORMACION SOCIAL 


GOBIERNO DI 


FORMACION SOCIAL TA UN 
PROYECTO PA HOBENNAN 


ENTRE E EDAD DI 18 TE CU 24 AÑA. 
GRUPO NOBO LO START 


12 FEBRUARI 2020 \ 7:00 PM - 8:30 PM / MFA STA.CRUZ 
19 FEBRUARI 2020 / 7:00 PM - 8:30 PM \ MFA NOORD 





"ҮЛГІСІ NIDIN 
MIINISTER ANDIN 

РА ACTUALISA NOS LEYNAN MESTER DI 

PERSONANAN CAPACITA Y MINISTER DI 

HUSTICIA MR. ANDIN BIKKER TIN TUR 
ATENCION PA ESAKI 














Minister di Husticia mr. Andin Bikker for di tempo cu e tabata den 
Parlamento semper a bisa cu por compara leynan cu software 
di un pais. Na final di dia e poder pa por trece cambio pa medio 
di leynan ta sumamente grandi. Pa haci e cambionan den ley 
mester di hende cu capacidad cu por concipia proyectonan di 
ley. Na hermana isla Corsou, Sint Maarten y na Hulanda tin 
scarsedad di loke ta yama wetgevingsjuristen, expertonan cu 
por traha concepto di ley. Na Aruba por ehempel e mesun team 
na DWZ cu mester traha riba presupuesto, concipia leynan 


pa cumpli cu tratadonan internacional, diferente decreto, 
ministeriele beschikking etc. ta e mesun team cu mester atende 
cu tur ministerio y traha diferente otro leynan. Esey ta pone cu 
capacidad tin biaha ta limita y kier bay mas lihe, pero tin falta di 
persona cu tin experticio pa traha conceptonan di ley. Minister 
Bikker for di Parlamento caba tabata opta y boga pa bin cu un 
Academia di Ley. 


Di 2014 bin ariba a busca cooperacion cu Hulanda cu tin su 
Academie voor Wetgeving . Mientras tanto den luna di Februari 
naCorsoutin apertura diun Leerstoel unda a nombraun profesor 
di Vrije Universiteit cu lo bay lidera un opleiding den region. 
Los di esey Minister Bikker di su banda ta haciendo maximo 
esfuerso cu un instituto reconoci, pasobra e meta ta pa sea cu 
cooperacion cu Universidad di Corsou cu e Leerstoel' cu nan ta 
institui na e Universidad aki, conhuntamente cu Universidad di 
Aruba of sea diferente instituto na Hulanda certifica, por duna 
experticio y instrui personanan riba e tereno aki. 


Minister Bikker su meta prome cu afia 2020 termina ta di por 
ofrece pa medio di gobierno di Aruba den cooperacion cu 
Universidad di Aruba y cu cooperacion di otro instituto, por 
ehempel esun di Corsou y/of otro instituto cualifica den Reino 
Hulandes, pa duna instruccion den forma di curso pa tin mas 
persona capacita cu por yuda traha riba conceptonan di ley y 
update e software di pais Aruba. Aruba su leynan for di basta 
decada no a haya un update. 


Tin Codigo Civil awor aki na Parlamento, tin Boek Twee di 
cooperativo cu ta di Codigo Civil tambe na Parlamento y tambe 
е Codigo di Prodecimento Penal cu for di айа '96 no a conoce 
un update. Tur e tres proyectonan di leynan grandi aki ta na 
Parlamento y Minister Bikker ta spera cu pronto por trata nan 
y asina actualisa e software di pais Aruba. 

Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un ‘Request for Expression of Interest 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
"Request for Expression of Interest' pa asina inicia e proceso pa 
por cumpli cu e mocion. 'Request for Expression of Interest' ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. Minister Bikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
'Hostmanship session' pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 

Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e 'kick off session 
Hostmanship'. E proyecto ta dirigi na inicia cursonan cu ta 
basa riba e filosofia di “Hostmanship’, caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment’). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda a haci entrega di 'earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


"Vn 


MINISTER DANGUI ODUBE 

_ Novel Coronavirus 2019-(nCoV) 


DEPARTAMENTO DI SALUD PUBLICO TA 
SIGUI CU SU VIGILANCIA 





E transmision di 2019-nCoV ta sigui di hende pa hende. 
Apesar di tur e medidanan cu China a tuma y ta tumando pa 
contene esaki, nos por mira cu e cifrasnan di caso positivo 
y fayecimento ta sigui aumenta poco poco principalmente na 
China. 


Segun definicion internacional un persona por tin 2019- nCoV 
of por wordo considera sospechoso si: 

1. E persona desaroya un infeccion agudo respiratorio severo 
cu mester wordo admiti den hospital despues di un viahe pa 
China; 14 dia antes cu e desaroya sintoma 

2. E persona desaroya cualkier infeccion respiratorio pero 

a. mester tawata tin contacto cu un persona confirma cu 2019- 
nCoV 

b. ta traha den un facilidad di cuido caminda persona nan 
confirma cu 2019-nCoV ta wordo atendi/ trata/cuida. 

Como Departamento di Salud Publico di Aruba nos ta sigui 
e desaroyo aki di serca. Ultimo cifrasnan cu nos a ricibi di 
World Health Organisation (WHO) ta cu e cantidad di casonan 
raporta ta suma 40.484 y e cantidad di fayecidonan ta 910. E 
cantidad di fayecidonan ta representa 2.3% di e cantidad totaal 
di casonan regista. Pa WHO esaki ta nifica cu e virus no ta 
asina mortal si compara esaki cu e virus di influenza cu pa afia 
ta causa miles di morto of si compara esaki cu e virus di SARS, 
MERS y EBOLA cu a causa bastante mas morto tempo cu nan 
a presenta nan mes. 


Na Aruba no tin ningun caso sospechoso of confirma di 2019- 
nCoV. Como pais Aruba, nos ta vigilando y monitoreando e 
situacion door di controla nos puerto nan di entrada, esta Airport 


y APA. Esaki ta un sistema di vigilancia existente cu nos ta 
reenforsando. Tin protocol nan existente cu ta wordo actualisa 
pa e 2019-nCoV y nos ta sigi conseho nan international di 
organisacion di salud nan manera WHO-PAHO-CDC-RIVM- 
ECDC. 


Naemomentonanakiexpertonany organisacionaninternacional 
ta studiando e virus aki su caracteristicanan pa por ofrese un 
forma di proteccion conta dje. Te na e momento aki expertonan 
por a conclui cu e virus ta pasa di hende pa hende atravez di 
particulanan cu ta keda den aire of riba superficie na momento 
cu un hende malo cu sintomanan respiratorio manera griep 
tosa of nister. P'esey expertonan y DVG ta recomenda como 
medida di prevencion : 

1. Evita contacto directo cu persona nan cu tin un infeccion 
respiratorio 

2. Laba man frecuentemente cu awa y habon of uza "hand 
sanitizer" prinsipalmente prome cu come y evita di mishi cu bo 
wowo, nanishi y boca mirando cu esaki ta e ruta cu e virus ta 
uza pa drenta bo curpa y sigui reproduci su mes. 

3. Tambe ta haci un suplica na esnan cu ta malo cu sintomanan 
respiratorio manera griep. Pa evita bay den publico, keda cas 
y proteha otronan. Esnan cu sintoma nan respiratorio, practica 
etiketa di tosa (tosa of niester den elleboog of den un nepkins; 
laba man despues) 

4. Si bo persona a regresa di un biahe di China y den 14 dia 
of menos desaroya sintoma nan respiratorio, tuma contacto 
preferiblemente via telefon cu bo dokter di cas y comparti bo 
historia di biahe. 


Informacion ricibi for di WHO ta indica cu tur hende di tur edad 
por haya e infeccion aki pero esnan mas vulnerable pa haya 
complicacion ta persona nan di edad halto cu un condicion 
medico existente (esnan diabetico, ta sufri di cancer of cu un 
malesa di curazon) 


Si tin cualkier pregunta encuanto e 2019-nCoV aki, por fabor 
tuma contacto cu Servicio di Malesanan Infeccioso na number 
di telefoon 5224224/5224236/5224237/5224261/5224264 of 
na Departamento di Epidemiologia y Investigacion 5224285. 

CAMBIO DI E ‘KILL CAGE’ DEN UN “CENTRO 
DI CONTROL DI CACHO” 


Despues di varios luna di preparacion pa cu e plan 
multidisciplinario cu ta atende cu problematica di cacho riba 
caya, caminda a sinta cu diferente fundacion individualmente y 
tambe varios otro instancia, a cuminsa e trabounan pa cambia 
loke ta conoci como e ‘kill cage’ den un ‘centro di control di 
cacho’. Ta intencion pa dentro di poco anuncia un fecha pa 
un presentacion grandi caminda lo reuni cu tur instancia y 
fundacion tocante e plan nacional, pa asina informa y traha 
huntu pa implementa mas pasonan di e plan nacional. E 
Presidente di e 'Actiecomité' a duna di conoce cu unabes cu 
ta cla cu e necesidadnan basico pa e centro, manera awa y 
cuminda pa e cacho, lo inaugura e luga den su formato nobo. 


SITUACION ACTUAL 

Manera ta conoci, na Aruba tin hopi dofio di mascota cu na 
momento cu nan no kier ta dofio mas di nan mascota, ta 
deshaci di nan door di laga nan atras na e facilidad cu a haya 
e nomber di ‘kill cage / afmaakhok’, cu ta existi pa mas cu 40 
afia. Mascotanan cu niun fundacion di bestia ta logra rescata 
di eyden, ta wordo poni drumi door di Veterinaire Dienst (un 


departamento di gobierno cu ta resorta bou di Departamento di 
Salubridad Publico). Un di e rasonnan pa esaki ta cu adopcion 
di cacho of pushi for di shelternan na Aruba no ta halto ainda, 
cual tambe e plan nacional kier stimula. 


LEY DI CACHO 

E ley di cacho ta na vigor desde prome di januari 2015, pero 
gobierno anterior no tabata cla cu tur rekisito pa cual a bira 
dificil pa implementa e ley cu su forsa completo pa ta realmente 
efectivo. Awor cu e plan aki, gobierno actual a pone mas 
enfasis riba esaki y a tuma paso pa crea e 'bewaarplaats' aki 
conforme e Ley di Cacho. (https://www.overheid.aw/document. 
php?m=15&fileid=173898f=8f9d385fecb3607003e1bc60b6c5 
33ab&attachment=0&c=24487). Como parti di e plan nacional 
a propone cambionan den e ley actual pa converti esaki den 
uno mas holistico. Cu creacion di e Centro di Control di Cacho, 
ubica na e mesun luga aki, lo elimina e imagen di ‘kill cage’ 
pasobra tur cacho cu yega e luga aki lo wordo atendi conforme 
ley. 

GABINETE WEVER-CROES 


3 - 9 FEBRUARI 2020 


20 nado 
INNOVACION Y ENSENANSA 








Premier Wever-Croes a reuni cu representantenan di Sindicato 
TOPA riba diferente punto di preocupacion pa cu posicion 
huridico di ambtenaar. 


Sefior Abrahams di representacion di Hulanda na Aruba, 
a reuni cu Premier y a toca varios tema di e relacion entre 
Hulanda y Aruba. 


Premier Wever-Croes a reuni cu e Commissie Versterking 
Democratisch Bestel, cu ta trahando riba fortificacion di nos 
institutonan halto di estado. Tambe a reuni cu sefiora Shahaira 
Kelly cu ta encarga pa institui e Ombudsman, Defensor di 
Pueblo cu ta un prioridad pa Aruba. Parlamento unanimamente 
ta sostene e instituto importante aki, cu pronto lo bira realidad. 


Premier a asisti na e evento "Young Voices" den cual hobennan 
a wordo apunta pa hiba e mensahe di е SDG's cu ta e metanan 
си Nacionnan Uni a stipula pa crea un miho mundo pa aña 
2030. Premier a gradici e hobennan pa acepta e retonan aki. 


AZV a firma un convenio cu Diferente instancia relaciona cu 
e seguro medico pa empleadonan publico y empleadonan 
publico cu pensioen, e asina yama AZV+. Premier a dirigi 
algun palabra na tur invitadonan presente, treciendo dilanti e 
innovacion den cuido di salud. 


Premier Wever-Croes tabata na Colombia y a reuni cu 
embahador di Reino na Bogota sr. Roodenburg y cu presidente 
di Holland House na Colombia, sr. van Bokhoven. A delibera 
con pa crea mas desaroyo entre Aruba y Colombia riba tereno 
di comercio, cultura y cuido medico. Premier Wever-Croes a 
presenta nos vision economico 2019-2021- 

Colombia por hunga un papelimportante den esaki y lo explora 
tur posibilidad. 


Na Bogota Premier a reuni cu CEO di Avianca Airlines sr. Anko 


van der Werff. Avianca ta un partner importante pa desaroyo 
turistico di Aruba y den transporte di pashentnan buscando 
nan salud na Colombia. 


Premier tabata tin un bon reunion cu Presidente Ivan Duque di 
Colombia. A delibera riba varios tema di interes mutuo y con 
pa estrecha lasonan di Amistad y traha riba mas intercambio 
comercial y cultural. Presidente Duque di Colombia a expresa 
riba rednan social: 

"Queremos estrechar nuestros lazos de amistad y que 
tengamos un mayor intercambio Comercial y Cultural". 


Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un ‘Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
е deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
"Request for Expression of Interest' pa asina inicia e proceso pa 
por cumpli cu e mocion. 'Request for Expression of Interest' ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 

Continuacion Resumen di Siman 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. MinisterBikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 
Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship'. E proyecto ta dirigi na inicia cursonan cu ta 
basa riba e filosofia di "Hostmanship', caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment’). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda a haci entrega di 'earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


Siman pasa a tuma luga na Aruba e reunion interinsular pa оке 
ta preparacion di e opleidingsschool pa futuro maestronan cu 
ta parti di e acuerdo di e Vierlandenoverleg entre e diferente 
ministernan di ensefiansa den Reino. Esaki lo bira un forma 
innovativo di preparacion di maestronan y Aruba ta hugando un 
papel clave den esaki. Den mesun indole di inicia programanan 
nobo di ensefiansa, a delibera riba diferente initiativa na nivel 
di formacion profesional cu pronto lo keda anuncia. 


JFK centre ta den su ultimo fase pa por risibi e yabi pa e luga 


di innovacion y educacion. 


Durante un ceremonia cultural Minister Xiomara Maduro a 
brinda homenahe na sra. Rosalinda Luydens, sr. Claudius 
Philips y sr. Robert Jeand'or den presencia di nan famia 
y amistadnan na Fort Zoutman. Tres persona cu a duna un 
aporte valioso na cultura di nos Pais. 

Sra. Rosalinda Luydens carifiosamente yama Tante Lilly a 
wordo honra como e persona cu a inicia y organisa carnaval 
den bario di Noord. 

Sr. Claudius Philips y sr. Robert Jeand'or a wordo honra como 
artistanan local y internacional cu a contribui riba e tereno di 
musica na desaroyo di nos cultura. 

Durante di un ceremonia dedica na e tres baluartenan cultural, 
Minister di Cultura a hiba palabra pasando un tiki door di 
historia di cada un y na nomber di Gobierno di Aruba a gradici 
nan pa nan contribucion na desaroyo di cultura di nos Pais. 
Como muestra di aprecio, Minister Xiomara Maduro a brinda 
un plakaat na cada baluarte como un lider den comunidad cu 
a contribui na nos cultura. 


Diabierna den representacion di Minister President sra. Evelyn 
Wever-Croes, Minister Maduro a hiba palabra na ocacion 
di e desvelo di e proyecto RECIP IV di WEB. Un momento 
importante den historia di produccion di awa potable y di 
coriente na nos Pais, ya cu nos ta bay pasa pa un era den cual 
WEB lo no bay Пас! иго di boiler mas y lo bay completamente 
over riba e motornan di RECIP otro afia. Minister Maduro a 
felicita Gerencia y trahadonan di WEB cu e 'milestone' aki y 
а gradici e compania internacional Wärtsilä y е companianan 
local ALBO Aruba, CVC Construction and Management y 
Twentsche Kabel Fabriek pa nan cooperacion pa haci e 
proyecto importante aki na Aruba posibel. 


Diasabra Minister di Cultura a presencia e di 49 Festival di 
Tumba di Aruba den Carnival & Entertainment Village. E 
mandatario tabata tin e placer di por a corona e Rey di Tumba 
kende a keda den persona di sr. Jerrino 'Bass' Ridderstap. 
Minister Maduro ta felicita e finalistanan Jerwin Hernandez y 
Gilaine Wester y tur e participantenan. Danki pa laga Pueblo 
biba nos cultura. E mandatario ta felicita tambe sr. Roy Sneek, 
na kende SMAC a dedica e di 49 Festival di Tumba di Aruba. 
Masha pabien Meneer Sneek. 


E siman cu a pasa Minister Marisol Lopez-Tromp durante rueda 
di prensa di Gobierno a elabora riba e vision di e Ministerio 
accentuando e importancia pa tin balansa entre desaroyo di 
nos isla y cuido di naturalesa. 


Ademas a reuni cu directornan di departamento di Infra pa 
trata e cambionan cu ta bin na DIP/ DOW entre otro trabounan 
di renobacion, particularmente pa aumenta eficiencia den e 
departamento y mehora servicio na cliente. 


Riba invitacion di International School of Aruba, Minister 
Lopez-Tromp a duna un presentacion relaciona cu Medio 
Ambiente y alabes contesta preguntanan di e muchanan. Un 
tema importante pa nos muchanan amplia nan conocemento 
riba dje. 


ONLINE 

